সরেজমিন রেল স্টেশনে গিয়ে যাত্রীদের সঙ্গে কথা বলে তাদের দুর্ভোগের বিষয়টি জানা যায়। এ সময় উপজেলার প্রত্যন্ত হাওরাঞ্চলের গাগলাজুর-মান্দারবাড়ী গ্রামের বাসিন্দা গোলাপ মিয়া, জুয়েল মিয়া, কামরুল মিয়া ও আবু তালেব ওই দিন ঢাকাগামী কমিউটার ট্রেনের টিকেট কিনে স্টেশনে ট্রেনের অপেক্ষায় ছিলেন। তারা ক্ষোভ প্রকাশ করে বলেন, বেলা সাড়ে ১১টায় রেল স্টেশনে এসে পৌঁছি কিন্তু স্টেশনের কোনো টয়লেটে পানি না থাকায় প্রকৃতির কাজ সারতে গিয়ে চরম বিপাকে পড়তে হয়। নিরুপায় হয়েই পরে এক আত্মীয়ের বাসায় গিয়ে এ কাজ সারতে হয়েছে। একই ধরনের মন্তব্য করেন ট্রেনের অপেক্ষায় থাকা অনেক যাত্রী।